Viljandi Seasaare Teater

Viljandi Seasaare Teater on 2009. aastast tegutsev harrastusteater, mis alustas oma tegevust Viljandi kultuurimajas Seasaare Näitemängu Seltsi nime all. 2015. aastast tegutsetakse Viljandi linnas Väike-Turu 3 asuvas Viljandimaa Tuletõrjeühingu maja ruumides. 2020. aastal ühines seasaarlastega Abja EHH-teater ja teater kannab nime Viljandi Seasaare Teater. Teatri nimi Seasaare tuleneb praeguse Viljandi Sakala Keskuse kohal (endise Viljandi kultuurimaja) asunud Seasaare kõrtsist, mille katusekambris asutati 1920. aastal praegune Viljandi teater Ugala. Trupi esimeseks lavastuseks sai Aivar Trallmani kirjutatud ja Margus Vaheri lavastatud "Kui onu tegi teatri", mis oli pühendatud Ugala teatri 90. aastapäevale. Algselt ainult ühe projekti tarbeks kokku kutsutud trupp jäi aga kestma, teatri pealavastajaks sai Ugala näitleja Margus Vaher, kelle käe all valmis ühtekokku 12 lavastust. Hiljem on teatris külalistena lavastanud Siim Maaten, Karl Sakrits, Ain Saviauk, Janno Puusepp ja Leila Säälik. Teater annab ühel hooajal kokku 20–30 etendust, esietendub kuni 3 uuslavastust. Lisaks Eestis antud etendustele on esinetud ka välismaal: Stockholmis, Londonis, Stuttgardis ja USA-s Los Angeleses ESTO-päevadel. Viljandi Seasaare Teater on Eesti Harrastusteatrite Liidu liige. 2010 "Kui onu tegi teatri", lavastaja Margus Vaher 2010 "Naiste sõda saatanaga", lavastaja Margus Vaher 2011 "Päike südames", lavastaja Margus Vaher 2011 "Meie pildid teie kõrvadele", lavastaja Siim Maaten 2012 "Igavene rändur", lavastaja Margus Vaher 2012 "Haldjate vallatused", lavastaja Margus Vaher 2013 "Romulus Suur", lavastaja Ain Saviauk 2013 "Mees minevikuga ehk Musirulla", lavastaja Margus Vaher 2014 "Helin, valu, mäng ja ilu", lavastaja Margus Vaher 2014 "Toonekurg", lavastaja Margus Vaher 2015 "Lakalaulik Artur Rinne", lavastaja Margus Vaher 2016 "Eesti rahva ennemuistsed jutud", lavastaja Karl Sakrits 2016 "Saladuslik kübar", lavastaja Margus Vaher 2016 "Ükskord juhtus nii...", lavastaja Jaanus Kukk 2017 "Kivilombi kabaree", lavastaja Margus Vaher 2018 "Missioon", lavastaja Janno Puusepp 2018 "Tiivarips", lavastaja Margus Vaher 2019 "Kui kõlab koputus", lavastaja Janno Puusepp 2019 "Nukumaja", lavastaja Leila Säälik 2020 "Vaim", lavastaja Janno Puusepp 2021 "Kui rohkem pole öelda ega anda", lavastaja Kersti Sillaots 2021 "Raamid" (koostöö MTÜ-ga MustJaAm), lavastaja Janno Puusepp 2022 "Synopsis", lavastaja Marko Reitalu 2022 "Koht" , lavastaja Ain Saviauk 2022 "Inimese hääl" , lavastaja Marko Reitalu 2023 "Voodi all" , lavastaja Ain Saviauk 2023 "Sinise konna nahk ehk Vino Veritas" , lavastaja Ain Saviauk 2023 "Duell" (koostöö MTÜ-ga MustJaAm), lavastaja Janno Puusepp 2024 "Faabula", lavastaja Janno Puusepp 2010 Viljandi linna kultuuripreemia – Uus tegus alustaja 2011 Parim suvelavastus harrastusteatrite riigifestivalil Türil – "Päike südames" 2012 Külateatrite festival Rannus: parima lavastuse laureaat – "Igavene rändur" 2014 Harrastusteatrite riigifestival Viljandis: näitlejapreemia Ane Purgas lavastuses "Romulus Suur" 2016 Harrastusteatrite riigifestival Paides: parima lavastuse laureaat – "Lakalaulik Artur Rinne" 2016 Harrastusteatrite riigifestival Paides: meesnäitleja preemia: Kait Aidnik lavastuses "Lakalaulik Artur Rinne" 2017 Seasaare Näitemängu Selts ja Margus Vaher – Viljandi linna teatripreemia 2018 Viljandimaa täiskasvanute teatripäev: parima naisnäitleja: Ane Purgas lavastuses "Missioon" 2018 Külateatrite festival Kärlal parima naisnäitleja preemiad: Reet Raudsepp ja Ane Purgas lavastuses "Missioon" 2019 Külateatrite festival Räpinas meesnäitleja preemiad: Kait Aidnik ja Kristjan Kaarjärv lavastuses "Tiivarips" 2022 Viljandimaa täiskasvanute teatripäev: Grand Prix ja parima lavastaja tiitel: Janno Puusepp lavastusele "Raamid" ning parima naisnäitleja preemia: Katariina Raudsepp lavastuses "Kui rohkem pole öelda ega anda" 2023 Viljandimaa täiskasvanute teatripäev Abjas: näitlejapreemia - Reet Raudsepp lavastuses "Inimese hääl" 2024 Harrastusteatrite riigifestival Kuressaares: parima lavastuse laureaat - "Sinise konna nahk", parim naisnäitleja: Reet Raudsepp, näitlejapreemia: Ane Purgas Haav, M. (2009). Viljandi saab veel ühe teatri. Sakala. https://sakala.postimees.ee/188832/viljandi-saab-veel-uhe-teatri Sarv, T. (2009). Kultuurimaja lavalt õhkus saali isetegemise rõõmu. Sakala. https://sakala.postimees.ee/209062/kultuurimaja-lavalt-ohkus-saali-isetegemise-roomu Piirak, S. (2012). Seasaare viis lavastuse välispubliku ette. Sakala. https://sakala.postimees.ee/955112/seasaare-selts-viis-lavastuse-rootsi-valispubliku-ette Siimer, E. (2013). Seasaare Selts ei jäänud Dürrenmattile alla. Sakala. https://sakala.postimees.ee/1223760/seasaare-selts-ei-jaanud-durrenmattile-alla Valdaru, E. (2014). Näitlemine on haigus, millest lahti ei saa. Sakala. https://dea.digar.ee/cgi-bin/dea?a=d&d=sakala20141204.2.17.1 Valdaru, E. (2015). Viljandi sai uue salongteatri. Sakala. https://dea.digar.ee/cgi-bin/dea?a=d&d=sakala20150306.2.2 Sarv, T. (2016). See pole kohviklubi. Sakala https://dea.digar.ee/cgi-bin/dea?a=d&d=sakala20161112.2.19.1 Valdaru, E. (2017). Seasaare Teater nuusutas Los Angeleses põrgukuumust. Sakala. https://sakala.postimees.ee/4249741/seasaare-teater-nuusutas-los-angelese-porgukuumust Koduleht internetis https://seasaareteater.ee/Viljandi%20Seasaare%20Teater Koduleht Facebookis